The Flash Raih AS$139 Juta Pada Minggu Pembukaan, Elemental Flop Dengan Sekadar Mengutip AS$48 Juta
Sumpahan filem DC berterusan dengan The Flash menunjukkan prestasi lebih teruk daripadan anggaran awal yang dijangkakan sepanjang hujung minggu pembukaannya.  Walaupun menerima pujian, dan skor penonton yang tinggi di Rotten Tomatoes, filem solo Scarlet Speedster itu hanya sekadar mengutip AS$55.1 juta sepanjang 3 hari tayangan di pasaran domestik AS.  Apabila minggu pembukaan berakhir, The Flash sekadar mengumpul AS$64 juta, lebih rendah dari sasaran studio iaitu AS$72 juta.  Di pasaran antarabangsa, filem itu mengutip AS$75 juta, menjadikan jumlah keseluruhan sebanyak AS$139 juta. Sementara itu, filem terbaru Pixar, Elemental turut mengalami nasib yang sama apabila sekadar meraih kutipan yang cukup rendah pada minggu pembukaan. Selepas tayangan pada Khamis dan Jumaat yang kurang memberangsangkan, filem itu bakal menjadi satu lagi kegagalan.  Elemental sekadar mengutip AS$33 juta di pasaran domestik AS, dan AS$15 juta di pasaran antarabangsa, dengan jumlah keseluruhan sebanyak AS$48 juta.  Ini merupakan filem ketiga Disney yang gagal pada minggu pembukaannya selepas Onward yang ditayangkan pada Mac 2020 dan The Good Dinosaur, yang juga merupakan filem pertama Pixar yang dilabel ‘box-office bomb.’